Jeg skriver for at klage over det forløb min kæreste og jeg har været i gennem ved jer i den tid vi har været kunder. For at sætte jer ind i historien, så tager jeg den lige fra en ende af.
Vi har et familieabonnement med to telefoner, og den første irritation er det ikke er muligt at have to ejere, der kan ændre og købe nye produkter. Vi har samtid også bredbånd ved jer.
Problemet har i gennem lang tid været, at vi ikke kan logge ind via mit telenor og se både mobil og internet. Det kører åbentbart på to forskellige konti, og vi får derfor også to separate regninger, hvilket vi gerne vil undgå. Vi har derfor haft først været i fysisk kontakt med en butik for at få løst problemet, og fik at vide, at vi skulle kontakte kundeservice. Det gjorde vi - unden resultat. Vi prøvede igen - uden resultat. Vi har i alt kontaktet kundeservice 4 gange for at få lagt konti sammen - uden resultat. Det er under al kritik, at der oplyses, at det vil blive løst uden det er tilfældet. Spild af vores tid og gennemhuller jeres troværdighed som virksomhed.
På begge de to aftaler har vi tilmeldt det samme dankort til automatisk betaling, og vi af flere oplevet, at vi har fået mails med manglende betaling på den ene aftale mens den anden er blevet betalt. Så har vi selv været inde og betale regningen for kort tid efter at få en mail omkring fejl i jeres system og betalingerne trods alt var gennemført.
Det næste problem opstår i forbindelse med køb af en ny telefon. Vi tager i en butik for at købe telefonen, og får at vide, at det nemmeste er at ændre abonnementet på telefonen, så det nemmere kan gå igennem, men ak, endnu en gang kan jeres IT system ikke klare opgaven, og vi bliver sendt hjem med besked om, at systemet hænger, men vi vil blive ringet op når det er klart. Det sker ikke efter 5 dage, og vi kontakter selv butikken. Her får vi at vide, at telefonen er klar og vi tager afsted og afhenter den. Telefonen ligger foran os på bordet, men kan stadig ikke købes på grund af jeres IT system. Vi tager endnu en gang uden telefon og efter medarbejder har talt med jeres forhandler support, at det vil gå igennem og være klar dagen efter. Vi tager afsted dagen efter for at snakke med en ny medarbejder, som kan fortælle os, at vi stadig ikke kan få telefonen med os, da der stadig er problemer med IT systemerne. Hun har dog fundet ud af den egentlige årsag som åbenbart er, at der er oprettet to konti på samme CPR nummer - altså problemet vi selv har kontaktet kundeservice omkring 4 gange! Vi tager hjem uden telefon.
Vi har altså haft 4 samtaler med kundeservice og 4 besøg i butik med samme problem, som stadig ikke er blevet løst. I spilder vores tid og vi har i øjeblikket ikke noget positivt at berette om telenor, hvis nogen spørger. Alene de tre besøg i butikken denne uge har vi brugt 45 min per gang fordi medarbejderne ikke har kunne bruge jeres IT systemer.
Et råd kunne være at bruge nogle af alle jeres reklamepenge på at få løst jeres it-problemer for på trustpilot er det tydeligt, at andre har haft lignede oplevelser.
Vi er i gang med at se efter andre mulige bredbånds og mobilløsninger, men har egentligt været tilfreds med produkterne i har leveret indtil nu. Men bestemt ikke med jeres kundeservice og IT systemer.
Beskeden ovenfor er sendt som mail til jeres kundeservice med personlige oplysninger til at løse problemet.